Թե այդ գործում ինչպես կպահեն իրենց հատկապես եվրոպական երկրները` դեռևս կերևա: Այս պահին, կարելի ասել, միջազգային ասպարեզի ամենահամարձակ «խաղացողը» Էրդողանն է: Նա անվարան հայտարարել է, թե Թուրքիան Իրանի նավթը գնելուց չի հրաժարվի միայն նրա համար, որ ԱՄՆ-ը դրան դեմ է: Երևում է` վերջին ընտրությունների շնորհիվ «սուլթանական գահին» վերահաստատվելուց հետո, նա որոշել է իր «կողմնորոշման վեկտորը» շեղել ԱՄՆ-ից: Նա արդեն ԲՐԻԿՍ-ի երկրներին կոչ է ուղղել` այդ կազմում ընդգրկել նաև Թուրքիան: